**Evaluarea intervențiilor POCU în domeniul incluziunii sociale**

**Anexa (TE5).4. Raport sondaj UAT-uri spijinite în cadrul proiectului: „Dezvoltarea sistemului de asistență socială pentru combaterea sărăciei și a excluziunii sociale”, cod SMIS 126924**

**CUPRINS**

[1. Introducere 3](#_Toc86267429)

[1.1. Context 3](#_Toc86267430)

[1.2. Aspecte legate de realizarea sondajului și limitări 3](#_Toc86267431)

[2. Analiza rezultatelor sondajului de opinie 4](#_Toc86267432)

[2.1. Respondenți 4](#_Toc86267433)

[2.2. Efectele așteptate ale intervențiilor susținute prin POCU 2014-2020 4](#_Toc86267434)

[2.3. Modificarea condițiilor socio-economice în localitățile în care își desfășoară activitatea UAT-urile 5](#_Toc86267435)

[2.4. Evoluția calității serviciilor de asistență socială în ultimii 2 ani 6](#_Toc86267436)

[2.5. Stadiul actual al activităților finanțate prin proiectul POCU SMIS 126924 6](#_Toc86267437)

[2.6. Probleme întâmpinate înainte de demararea implementării activităților proiectului POCU SMIS 126924 7](#_Toc86267438)

[2.7. Situația înainte de demararea implementării proiectului POCU SMIS 126924 8](#_Toc86267439)

[2.8. Efecte observate de la începutul intervenției finanțate prin POCU 2014-2020 9](#_Toc86267440)

[2.9. Măsura în care efectele observate se datorează intervenției finanțate prin POCU 2014-2020 10](#_Toc86267441)

[2.10. Principalii factori care pot contribui la succesul implementării proiectului 11](#_Toc86267442)

[2.11. Alte aspecte 12](#_Toc86267443)

[3. Principalele constatări 12](#_Toc86267444)

Introducere

## Context

Acest sondaj a fost realizat în cadrul proiectului „Implementarea Planului de Evaluare a Programului Operațional Capital Uman 2014-2020 - Lotul 1: Evaluarea intervențiilor în domeniul incluziunii sociale”, Contract nr. 36273 / 05.05.2020, respectiv pentru al doilea exercițiu de evaluare adresat intervențiilor POCU, Tema 5 - Creşterea calităţii şi accesului la serviciile sociale (Aria de cuprindere – obiectivele specifice 4.5, 4.6, 4.7 și 4.14).

Sondajul a fost realizat cu scopul de a colecta date și informații în vederea realizării analizelor și a fundamentării răspunsurilor la întrebările de evaluare privind contribuția intervențiilor POCU la dezvoltarea serviciilor sociale, precum și alte efecte ale intervențiilor.

Sondajul a fost adresat unităților administrativ teritoriale (UAT) care au transmis Protocolul de colaborare în cadrul proiectului ***„Dezvoltarea sistemului de asistență socială pentru combaterea sărăciei și a excluziunii sociale”, cod SMIS 126924***, obiectivul specific vizat 4.6.

Proiectul urmărește creșterea incluziunii sociale și combaterea sărăciei prin creșterea capacității tehnice și administrative a rețelei publice de asistență socială comunitară. Prin implementarea activităților prevăzute în cererea de finanțare, proiectul contribuie la:

* consolidarea capacității serviciilor publice de asistență socială de a iniția, coordona și implementa măsuri de prevenire și combatere a situațiilor de marginalizare și excludere socială, în 350 de comunități marginalizate prin furnizarea de resurse umane adecvate și formarea acestora.
* îmbunătățirea nivelului de competențe al personalului care activează in sectorul asistentei sociale la nivel național, contribuind astfel la consolidarea rețelei de asistență socială prin furnizarea de servicii adaptate nevoilor populației.

Proiectul își propune să răspundă unor nevoi reale ale sectorului asistenței sociale. Astfel, o componenta majoră a proiectului este reprezentată de derularea unui program național de formare pentru toți profesioniștii din sistemul de asistență socială din Romania. Programul național de formare se va adresa unui **grup țintă format din 39.350** de persoane specializate în domeniul asistenței sociale selectate în proiect, personal specializat din cadrul instituțiilor cu responsabilități în domeniul asistenței sociale/furnizorilor de servicii sociale publici și privați, în condițiile legii.

**Categoria I de persoane din grupul țintă este formată din 350 de asistenți sociali** (COD COR 263501) şi asimilații acestora (COD COR 341201) ce susțin acțiunea de dezvoltare a celor 350 de comunități selectate prin proiect, pe baza Atlasului Zonelor Rurale Marginalizate, prin furnizarea resursei umane adecvate către serviciile publice de asistență socială ce funcționează în cadrul UAT-urilor și care au semnat Protocolul de Colaborare cu MMPS și ANPIS. Din grupul celor 350 de specialiști în asistență socială vor face parte atât personalul recrutat în cadrul proiectului pentru a profesa în comunitățile selectate, cât și personalul angajat în cadrul UAT-ului. Cele 350 de persoane din grupul țintă vor participa la un program de instruire conform planului de instruire elaborat în cadrul proiectului.

**Categoria a II-a de persoane din grupul țintă este formată din 39.000 de persoane specializate în domeniul asistenței sociale** selectate în proiect, personal specializat din cadrul instituțiilor cu responsabilități în domeniul asistenței sociale/furnizorilor de servicii sociale publici și privați, în condițiile legii.

## Aspecte legate de realizarea sondajului și limitări

**Sondajul** a fost realizat cu scopul de a colecta date și informații în vederea realizării analizelor și a fundamentării răspunsurilor la întrebările de evaluare privind impactul intervențiilor POCU în domeniul serviciilor sociale, precum și alte efecte ale intervențiilor. Sondajul a urmărit ca acesta să fie suficient de reprezentativ pentru a putea asigura marja de eroare asumată. Astfel, sondajul a fost transmis către toate UAT-urile care au semnat Protocolul de colaborare în cadrul proiectului POCU SMIS 126924.

* Tip: chestionar online cu 15 itemi diseminat prin intermediul platformei Survey Monkey;
* Perioada de derulare: septembrie - octombrie 2021;
* Tip de eșantionare: exhaustivă;
* Populatia țintă: UAT-urile care au semnat Protocolul de colaborare în cadrul proiectului SMIS 126924 (finanțat din POCU OS 4.6);
* Dimensiunea: 354;
* Metoda de eșantionare: nu este cazul;
* Număr de răspunsuri: 200;
* Rată de raspuns (%): 56.5.

**Limitări**: Stadiul actual al implementării proiectului a limitat setul de întrebări la o analiză a potențialor efecte și a așteptărilor celor care implicați. La momentul realizării acestui sondaj programul de formare profesională pentru grupul țintă al proiectului nu fusese încă demarat, fapt ce a limitat analiza.

Analiza rezultatelor sondajului de opinie

## Respondenți

La sondaj au răspuns 200 UAT-uri, din cele 354 invitate să răspundă sondajului online. Respondenții acoperă toate regiunile de dezvoltare, peste 39% dintre respondeți fiind din regiunea Nord-Est și la polul opus fiind regiunea București-Ilfov cu numai 0.5%.

La acest sondaj au răspuns în proporție de 80% persoane din cadrul UAT cu atribuții în domeniul asistenței sociale.

Dintre aceștia 93.88% reprezintă Compartimentul de asistență socială și 6.12% SPAS-urile. La acest sondaj nu a răspuns niciun reprezentant al DAS-urilor.

Din cei 200 de respondenți, 99% își desfășoară activitatea în mediul rural și 1% în mediul urban.

## Efectele așteptate ale intervențiilor susținute prin POCU 2014-2020

Așa cum a fost menționat anterior, la momentul realizării acestui sondaj programul de formare profesională nu fusese încă demarat, fapt ce a limitat analiza la efectele așteptate ale intervențiilor susținute prin POCU 2014-2020.

Deși stadiul proiectului nu este unul foarte avansat (programul de formare profesională nedemarat) totuși importanța acestuia este strategică pentru domeniul serviciilor sociale din România. Astfel, marea majoritate a respondenților a apreciat că aceste intervenții POCU vor produce efecte, în special cu privire la:

* Îmbunătățirea accesului la servicii sociale, inclusiv asistența medicale (99.49%);
* Creșterea capacității serviciilor publice de asistență socială de a preveni situațiile de marginalizare și excludere socială (98.98%);
* Pregătirea/perfecționarea personalului existent (95.92%);
* Dezvoltarea bazei materiale existente la nivelul instituției (93.23%);
* Angajarea de personal specializat (75.39%);
* Creșterea numărului de beneficiari ai serviciilor de asistență socială (62.89%).

## Modificarea condițiilor socio-economice în localitățile în care își desfășoară activitatea UAT-urile

Pandemia SARS-CoV-2 a generat măsuri de restricție pentru reducerea riscului de îmbolnărire a populației cu impact socio-economic accentuat în multe domenii de activitate.

Deși contextul din ultimii 2 ani a fost unul deosebit de dificil, totuși 64% dintre respondenți consideră că pandemia nu a generat modificări ale condițiilor socio-economice în localitățile în care își desfășoară activitatea UAT-ul respectiv. 30.50% dintre respondenți consideră că în această perioadă pandemică condițiile s-au înrăutățit și numai 5.50% consideră că acestea s-au îmbunătățit.

## Evoluția calității serviciilor de asistență socială în ultimii 2 ani

În România serviciile sociale se confruntă cu subfinanțarea în contextul creșterii nevoii de astfel de servicii. Ultimii 2 ani au fost marcați de creșterea numărului de beneficiari de servicii sociale, inclusiv din cauza pandemiei.

Respondenții au apreciat în proporție de 72.83% că serviciile sociale sunt subfinanțate ceea ce afectează calitatea serviciilor sociale din România. 60.11% dintre respondenți indică faptul că deși finanțarea a rămas aceeași numărul de beneficiari a crescut, inclusiv din cauza pandemiei, astfel nefiind posibilă oferirea de servicii de calitate pentru toți beneficiarii care au nevoie de servicii sociale.

Răspunsurile la sondaj subliniază nevoia de finanțare a serviciilor sociale pe fondul creșterii numărului de beneficiari de astfel de servicii. Este nevoie în continuare de investiții susținute în domeniul serviciilor sociale atât pentru dotări cât și pentru pregătirea personalui de specialitate pentru a putea răspunde numărului tot mai mare de beneficiari și totodată pentru a putea asigura servicii de calitate și adaptate nevoilor acestora.

## Stadiul actual al activităților finanțate prin proiectul POCU SMIS 126924

Procentul UAT-urilor care au angajat un asistent social cu studii de specialitate este foarte scăzut la acest moment. Numai 4.17% au indicat faptul că au angajat un asistent social cu studii de specialitate. De asemenea participarea asistentului social la programele de formare din cadrul proiectului POCU SMIS 126924 este foarte scăzută. La momentul realizării acestui sondaj cercetarea documentară cu privire la acest proiect a evidențiat faptul că programul de formare nu era încă demarat, fiind încă în derulare activitățile pregătitoare demarării programului de formare.

Observații ale respondenților:

* La nivelul UAT Racos nu există un asistent social cu studii de specialitate, postul fiind vacant.
* În cadrul UAT s-au identificat problemele cu care ne confruntăm, s-au identificat grupurile țintă pentru diminuarea sărăciei, am demarat întocmirea dosarului de acreditare a serviciilor sociale dat nu s-a semnat contractul.
* Nu a fost organizat programul de formare la care este desemnată persoana cu atribuții pentru participare.
* Persoana angajată urmează cursurile Facultății de Asistență Socială.
* Nu avem asistent social cu studii de specialitate.
* Este luat în evidență la CNASR București.
* Ca și consilier principal în cadrul compartimentului de asistență socială am participat la cursul de perfecționare „Manager în servicii sociale”.
* S-a încheiat un contract de prestări servicii cu un cabinet de asistență socială.
* Asistentul social angajat s-a înscris la cursuri universitare de licență.
* Momentan proiectul POCU 2014-2020 nu are finanțare în cadrul UAT Rușetu, doar am trasnmis persoana desemnată și am completat un chestionar, nu există finanțare.
* Așteptăm pe parcurs să fim incluși într-un program de formare.
* Nu s-a ajuns la faza de implementare a proiectului.
* Studentă anul 2 la Facultatea de Asistență Socială.
* În prezent este angajat un asistent social cu studii de specialitate.

## Probleme întâmpinate înainte de demararea implementării activităților proiectului POCU SMIS 126924

Răspunsurile respondenților indică faptul că nu s-au confruntat cu probleme majore înainte de demararea implementării activităților proiectului POCU SMIS 126924 în ceea ce privește retincența beneficiarilor de a contacta asistentul social din localitate / DAS / SPAS sau retincența părinților în a-și lăsa copiii să beneficieze de servicii sociale și/sau de asistență medicală sau determinate de nivelul de informare în comunitate cu privire la asistența socială. Aprox. 40% au indicat că „în foarte mică măsură” s-au confruntat cu:

* Reticența beneficiarilor de a contacta asistentul social din localitate / DAS / SPAS (44.10%);
* Reticența părinților în a-și lăsa copiii să beneficieze de servicii sociale (41.33%);
* Reticența părinților în a-și lăsa copiii să beneficieze de asistență medicală (45.03%).
* Nivel scăzut de informare în comunitate asupra sarcinilor asistentului social / SPAS / DAS (40.21%);
* Nivel scăzut de informare în comunitate asupra metodelor si mijloacelor de lucru ale asistentului social: anchetă socială, vizite de monitorizare, întocmirea dosarului social (pentru a beneficia de servicii sociale) (46.35%);
* Marginalizarea copiilor din familii dezavantajate la școală (40.51%).

Peste 53.65% au indicat că s-au confruntat „în foarte mică măsură” cu lipsa accesului copiilor din familii dezavantajate la medicul de familie.

Cooperarea cu DGASPC este foarte bună, 64.36% dintre respondenți indicând că s-au confruntat cu astfel de probleme doar „în foarte mică măsură”.

## Situația înainte de demararea implementării proiectului POCU SMIS 126924

Peste 50% dintre respondenți au indicat faptul că înainte de demararea implementării proiectului POCU SMIS 126924 la nivelul UAT-urilor nevoile erau identificate „în mare măsură”, dar existau în localitate servicii sociale care să răspundă acestor nevoi „în foarte mică măsură”.

Respondenții au indicat că erau identificate „în mare măsură” nevoile copiilor din localitate (55.10%); persoanelor cu dizabilități din localitate (50.26%); nevoile vârstnicilor din localitate (46.67%) și că existau „în foarte mică măsură” servicii sociale care să răspundă acestor nevoi pentru copii (50.79%); servicii sociale pentru persoanele cu dizabilități (55.26%); servicii sociale pentru persoanele vârstnice (55.26%) în localitate.

50.51% dintre respondenți au indicat faptul persoanele din grupurile vulnerabile din localitate se adresau „în mare măsură” Primăriei pentru a solicita ajutor.

## Efecte observate de la începutul intervenției finanțate prin POCU 2014-2020

La momentul realizării sondajului respondenții au făcut referire la potențialele efecte ale intervențiilor POCU, proiectul fiind în implementare.

În ceea ce privește intervențiilor POCU respondenții au indicat în proporție de peste 60% următoarele efecte:

* Îmbunătățirea accesului la servicii sociale (65.82%);
* Creșterea capacității serviciilor publice de asistență socială de a preveni situațiile de marginalizare și excludere socială (63.96%);
* Îmbunătățirea calității serviciilor de asistență sociale furnizate către grupurile vulnerabile (63.45%);
* Dezvoltarea competenței personalului angajat în asistența socială (60.71%)
* Creșterea numărului de beneficiari ai serviciilor de asistență socială (51.52%).

65.64% dintre respondenți nu cred că intervențiile POCU vor contribui la Creșterea numărului angajaților din asistența socială.

Cu privire la următoarele efecte, răspunsurile au fost echilibrate – aprox. 30% au indicat că au obesrvat aceste efecte, aprox. 30% au indicat că nu au observat aceste efecte și aprox. 30% nu pot emite la acest moment o opinie cu privire la aceste efecte:

* Consolidarea reţelei publice de asistență socială comunitară și a furnizorilor de servicii sociale;
* Crearea şi consolidarea parteneriatelor cu actorii relevanţi de pe piaţa de asistenţă medicală / de asistență socială sau asistență educațională;
* Crearea şi consolidarea parteneriatelor cu actorii relevanţi din administraţia locală sau administrația centrală;
* Dezvoltarea bazei materiale a instituției.

## Măsura în care efectele observate se datorează intervenției finanțate prin POCU 2014-2020

Măsura în care aceste efecte observate se datorează intervenției finanțate prin POCU 2014-2020 este greu de apreciat de către respondeți.

Peste 30% dintre respondenți au apreciat că următoarele efecte se datorează „în mare măsură” intervenției finanțate prin POCU 2014-2020:

* Creșterea capacității serviciilor publice de asistență socială de a preveni situațiile de marginalizare și excludere socială (36.60%);
* Îmbunătățirea calității serviciilor de asistență sociale furnizate către grupurile vulnerabile (35.05%);
* Dezvoltarea competenței personalului angajat în asistența socială (32.81%);
* Îmbunătățirea accesului la servicii sociale (32.64%).

Peste 30% dintre respondenți nu au putut aprecia măsura în care următoarele efecte se datorează intervenției finanțate prin POCU 2014-2020:

* Creșterea numărului angajaților din asistența socială (46.88%);
* Crearea şi consolidarea parteneriatelor cu actorii relevanţi de pe piaţa de asistenţă medicală / de asistență socială sau asistență educațională (33.51%);
* Crearea şi consolidarea parteneriatelor cu actorii relevanţi din administraţia locală sau administrația centrală (32.64%);
* Creșterea utilizării / aplicării de soluții TIC la nivelul serviciilor sociale (33.16%);
* Consolidarea reţelei publice de asistență socială comunitară și a furnizorilor de servicii sociale (30.41%).

Referitor la următoarele efecte răspunsurile au fost echilibrate – aprox. 25% au apreciat că efectele se datorează „în mare măsură” intervenției finanțate prin POCU 2014-2020, în timp ce aprox. 25% nu au putut aprecia măsura în care următoarele efecte se datorează intervenției finanțate prin POCU 2014-2020:

* Creșterea numărului de beneficiari ai serviciilor de asistență socială;
* Accesul la informație în format electronic legată de problematica întâlnită în asistența socială;
* Dezvoltarea bazei materiale a instituției.

## Principalii factori care pot contribui la succesul implementării proiectului

Proiectul este considerat foarte util pentru domeniul serviciilor sociale. Rezultatele proiectului și obiectivele propuse vor aduce schimbări importante la nivelul celor 354 de UAT-uri implicate, precum și la nivelul asistenței și serviciilor sociale din aceste comunități.

Din punct de vedere al respondenților factorii care vor contribui „în foarte mare măsură” la implementarea cu succes a proiectului sunt următorii:

* Sprijinul autorităților locale (51.76%);
* Cursurile de formare a personalului organizate în cadrul proiectului (51.50%);
* Promptitudinea în oferirea de servicii beneficiarilor (48.74%);
* Flexibilitatea - Posibilitatea modificării intervenției în funcție de situația din teren (47.74%);
* Comunicarea rapidă din cadrul echipei la nivel local (46.97%);
* Resursele umane calificate (44.95%);
* Implicarea actorilor locali în structurile comunitare consultative (44.72%);
* Intervenția directă în comunitate (activitatea derulată în mijlocul comunității dezavantajate) (43.94%);
* Adaptarea activităților la specificul comunității (44.22%);
* Furnizarea integrată a serviciilor sociale, educaționale și de sănătate (42.21%).

## Alte aspecte

Alte aspecte menționate de către respondenți:

* Dorim să intrăm în implementarea proiectului!
* Să se facă un centru de zi pentru persoanele vârstnice și persoane vulnerabile.
* Am dori să știm dacă în cadrul proiectului se poate angaja un sistent social și cum se poate plăti?
* Foarte binevenit și util acest proiect POCU.
* Țin să mulțumesc inițiatorilor întrucât prin tema sa proiectul mi-a oferit prilejul de mă confurnta „pe viu” cu perturbările provocate de COVD-19. Și pe viitor sunt deschisă unor astfel de „proovocări”.
* Suplimentarea bugetului necesar unei funcționări foaret eficiente a serviciilor sociale de la nivel UAT.
* Nu au fost derulate activități specifice proiectului, altele decât completarea grupului țintă deoarece nu au fost indicate alte activități.
* Sunt necesare acțiuni de conștientizare a factorilor de decizie de importanța serviciilor sociale.
* Avem nevoie de sprijin din partea instituțiilor abilitate în mijlocul comunității.

Principalele constatări

* Deși stadiul proiectului nu este unul foarte avansat (programul de formare profesională nedemarat) totuși importanța acestuia este strategică pentru domeniul serviciilor sociale din România.
* Deși contextul din ultimii 2 ani a fost unul deosebit de dificil, totuși pandemia nu a generat modificări majore ale condițiilor socio-economice în localitățile în care își desfășoară activitatea UAT-ul respectiv.
* Serviciile sociale sunt subfinanțate ceea ce afectează calitatea serviciilor sociale din România. Finanțarea a rămas aceeași deși numărul de beneficiari a crescut, inclusiv din cauza pandemiei.
* Este nevoie în continuare de investiții susținute în domeniul serviciilor sociale atât pentru dotări cât și pentru pregătirea personalui de specialitate pentru a putea răspunde numărului tot mai mare de beneficiari și totodată pentru a putea asigura servicii de calitate și adaptate nevoilor acestora.
* Numărul UAT-urilor care au angajat un asistent social cu studii de specialitate este foarte mic la acest moment.
* Programul de formare din cadrul proiectului este foarte așteptat.
* Înainte de demararea implementării proiectului POCU SMIS 126924 la nivelul UAT-urilor nevoile erau identificate „în mare măsură”, dar în localitate existau servicii sociale care să răspundă acestor nevoi „în foarte mică măsură”.
* La momentul realizării sondajului respondenții au făcut referire la potențialele efecte ale intervențiilor POCU, proiectul fiind în implementare.
* Măsura în care aceste efecte observate se datorează intervenției finanțate prin POCU 2014-2020 este greu de apreciat de către respondeți.
* Proiectul este considerat foarte util pentru domeniul serviciilor sociale. Rezultatele proiectului și obiectivele propuse vor aduce schimbări importante la nivelul celor 354 de UAT-uri implicate, precum și la nivelul asistenței și serviciilor sociale din aceste comunități sprijinite.